КОМИ РЕСПУБЛИКАЛÖН ОЛАНПАС

**Коми Республикаын нотариат юкöнын öткымын юалöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

Тайö Оланпасыс «Россия Федерацияса субъектъяслöн оланпас пыртысь (бöрйöм) да олöмö пöртысь государственнöй власьт органъяс котыртан öтувъя принципъяс йылысь» Федеральнöй оланпас да Нотариатын Россия Федерацияса законодательстволöн подув серти урчитö нотариальнöй кытшъяслысь мудоръяс, а сiдзжö ладмöдö Коми Республикаын нотариальнöй кытшъясын нотариусъяслысь чин лыдсö.

**1 статья.** Административно-территориальнöй юкöнъяслöн –Коми Республикаса республикаса тöдчанлуна каръяслöн да районъяслöн мудоръясын – урчитсьöны нотариальнöй кытшъяслöн татшöм мудоръяс:

1) Сыктывкарса нотариальнöй кытш – республикаса тöдчанлуна Сыктывкар мутаслöн да сы ув мутаслöн мудорын;

2) Воркутаса нотариальнöй кытш – республикаса тöдчанлуна Воркута кар мутаслöн да сы ув мутаслöн мудорын;

3) Вуктылса нотариальнöй кытш – республикаса тöдчанлуна Вуктыл кар мутаслöн да сы ув мутаслöн мудорын;

4) Интаса нотариальнöй кытш - республикаса тöдчанлуна Инта кар мутаслöн да сы ув мутаслöн мудорын;

5) Печораса нотариальнöй кытш - республикаса тöдчанлуна Печора кар мутаслöн да сы ув мутаслöн мудорын;

6) Сосногорскса нотариальнöй кытш - республикаса тöдчанлуна Сосногорск кар мутаслöн да сы ув мутаслöн мудорын;

7) Усинскса нотариальнöй кытш - республикаса тöдчанлуна Усинск кар мутаслöн да сы ув мутаслöн мудорын;

8) Ухтаса нотариальнöй кытш - республикаса тöдчанлуна Ухта кар мутаслöн да сы ув мутаслöн мудорын;

9) Изьваса нотариальнöй кытш – Изьва район мутаслöн мудорын;

10) Княжпогостса нотариальнöй кытш – Княжпогост район мутаслöн мудорын;

11) Койгортса нотариальнöй кытш – Койгорт район мутаслöн мудорын;

12) Кöрткерöсса нотариальнöй кытш – Кöрткерöс район мутаслöн мудорын;

13) Луздорса нотариальнöй кытш – Луздор район мутаслöн мудорын;

14) Сыктывдiнса нотариальнöй кытш – Сыктывдiн район мутаслöн мудорын;

15) Сыктывса нотариальнöй кытш – Сыктыв район мутаслöн мудорын;

16) Мылдiнса нотариальнöй кытш – Мылдiн район мутаслöн мудорын;

17) Удораса нотариальнöй кытш – Удора район мутаслöн мудорын;

18) Емдiнса нотариальнöй кытш – Емдiн район мутаслöн мудорын;

19) Кулöмдiнса нотариальöй кытш – Кулöмдiн район мутаслöн мудорын;

20) Чилимдiнса нотариальнöй кытш – Чилимдiн район мутаслöн мудорын.

**2 статья**. Быд нотариальнöй кытшын нотариуслысь чин лыдсö урчитö Коми Республикаса Правительство федеральнöй законодательство серти.

**3 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.А. Торлопов

Сыктывкар

2009 вося сентябр 30 лун

75-РЗ №

Вудж. Кузнецова Н.А., 2300 пас